钦定古今图书集成/方舆汇编/职方典/第1113卷 > 《楚妃叹曲》晋·石崇
## 钦定古今图书集成/方舆汇编/职方典/第1113卷 > 《楚妃叹曲》晋·石崇

“荡荡大楚，跨土万里，北据方城，南接交趾。西抚巴汉，
东被海涘。五侯九伯，是疆是理。矫矫庄王，渊渟岳峙。
冕旒垂精，充纩塞耳。韬光戢耀，潜默恭己。内委樊姬，
外任孙子。猗猗樊姬，体道履信。既黜虞丘，九女是进。
杜绝邪佞，广启令应。割驩抑宠，居之不吝。不吝实难，
可谓知几。”仡自近始，著于闺闱，光佐霸业，迈德扬威。
“群后列辟。式瞻洪规。譬彼江海。百川咸归。万邦作歌。
身殁名飞。”